CELEX: 32007R0002
Language: lt
Date: 2007-01-03 00:00:00
Title: 2007 m. sausio 3 d. Komisijos reglamentas (EB) Nr. 2/2007 dėl B eksporto licencijų išdavimo vaisių ir daržovių sektoriuje (pomidorai ir valgomosios vynuogės)

4.1.2007   
            
            
               LT
            
            
               Europos Sąjungos oficialusis leidinys
            
            
               L 1/3
            
         
      KOMISIJOS REGLAMENTAS (EB) Nr. 2/2007
   2007 m. sausio 3 d.
   dėl B eksporto licencijų išdavimo vaisių ir daržovių sektoriuje (pomidorai ir valgomosios vynuogės)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
   atsižvelgdama į 2001 m. spalio 8 d. Komisijos reglamentą (EB) Nr. 1961/2001, nustatantį išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves įgyvendinimo taisykles (2), ypač į jo 6 straipsnio 6 dalį,
   kadangi:
   
               (1)
            
            
               Komisijos reglamentas (EB) Nr. 1510/2006 (3) nustatė orientacinius kiekius, kuriems gali būti išduotos B eksporto licencijos.
            
         
               (2)
            
            
               Atsižvelgiant į Komisijos šiandien turimą informaciją, yra pavojus, kad dabartiniam eksporto laikotarpiui pomidorų ir valgomųjų vynuogių orientaciniai kiekiai netrukus gali būti viršyti. Galimas viršijimas sukels grėsmę eksporto grąžinamųjų išmokų sistemos vaisių ir daržovių sektoriuje tinkamam veikimui.
            
         
               (3)
            
            
               Kad tokios situacijos būtų išvengta, reikia atmesti B eksporto licencijų paraiškas pomidorams ir valgomosioms vynuogėms, eksportuojamiems po 2007 m. sausio 3 d. ir iki dabartinio eksporto laikotarpio pabaigos,
            
         PRIĖMĖ ŠĮ REGLAMENTĄ:
   1 straipsnis
   Pomidorų ir valgomųjų vynuogių B eksporto licencijų paraiškos, pateiktos pagal Reglamento (EB) Nr. 1510/2006 1 straipsnį, kurių produktų eksporto deklaracijos buvo priimtos po 2007 m. sausio 3 d. ir iki kovo 1 d., yra atmetamos.
   2 straipsnis
   Šis reglamentas įsigalioja 2007 m. sausio 4 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. sausio 3 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 268, 2001 10 9, p. 8. Reglamentas su paskutiniais pakeitimais, padarytais Reglamentu (EB) Nr. 386/2005 (OL L 62, 2005 3 9, p. 3).
   
      (3)  OL L 280, 2006 10 12, p. 16.